text: Arí, taytaykuna, mamaykuna, ñawpaqtaqa llapanniykichiktapas napaykuykichikmi. Llulla tayta Humalapas, ñawpaq kamachikuqkunapas, ¿ima allintataq ñuqanchikpaq ruran? Llapan runachu llamk'anayuqkama tarikunchik? Llapan runachu ¿qhariy qhari purichkanchik? Yachay wasi wawanchikkunapas wak mama llaqta wawakunata yachayninpi ¿atipachkankuchu? ¿Manachu yarqaypi tiyachkanchik? Arí wiñanchiksi qullqi chaskiypi, chayri, ¿manachu quri, qullqi, anta qhuyakunata qhatuspalla? ¿Manachu rawraq yana wiranchikta qhatuspalla mama llaqtanchikqa achka qullqita chaskin? Rimaq llaqtapipas, Trujillopipas, wak llaqtakunapipas, ¿manachu suwanakuypas, ch'utinakuypas, wañuchinakiuypas kachkan? Allin llamk'aq kamachiqkunaqa llapanman ari llamk'anata qunan. ¿Maytaq wiñasqanchikri? Manam rikukunchu? Yaqachus suwakuyman, llullakuyman wiñachkanchik; chaykunamanta Umalliqninchikqa rimanan karqan. Tayta Humalaqa cjhayraq kamachikuqman yaykuchkaspa "Juro por el espíritu de la Constitución anterior ..." nispataq rimarqanqa, Payqa "haremos la refundación del Perú ..." nispataq rimarqan, chayri, ¿maytaq musuq Mama Kamachikuymanta rimasqan? Yanqam kay llulla runakunaqa, ñuqanchikqa wak runata, ñuqanchik ukhumanta kamachikuqninchikpaq akllakunanchik, chaypim llamk'ananchik, musuq kamachikuqqa Anti llaqtakjunamanta kanan, manañña Rimaq llaqtallamantachu, icvha, ¿qam ima ninkkitaqchus?